khistorydata/jeongjo-sjw-relations huggingface dataset:
정조 14년
申耆以御營廳言啓曰本廳兼內吹今春等習角賞格依啓下單子木綿五十疋分等施賞之意敢啓傳曰知道
정조 14년
申耆以武一所試官意啓曰臣所柳葉箭今方開場而擧子數多殿試期迫加設六貫革試取之意敢啓傳曰知道
정조 14년
申耆以武一所試官意啓曰臣所柳葉箭自天字至乃字半字四千二百七十六人內入格二十四人各技皆已畢試而具三技入格四人兩技入格四十人合爲四十四人未入格合爲四千二百三十二人矣入格擧子中柳得源柳文源與試官李應爀有娚妹應避之嫌而其所入格旣在李應爀改付標之前故一體計劃修正榜目詣闕之意敢啓傳曰知道
정조 14년
申耆以武二所試官意啓曰臣所今日平明開場自火字鐵箭仍爲試取之意敢啓傳曰知道
정조 14년
洪聖淵以武二所試官意啓曰臣所鐵箭自火字至皇字半字試取入格三十九人昨日入格一百二十五人再昨日入格二人合爲一百六十六人內兩技入格二十四人未入格三千八百五十七人矣鐵箭纔已畢射柳葉箭鱗次試取而殿試期迫擧子數多依近例六貫革加設試取之意敢啓傳曰知道
정조 14년
申耆以武二所試官意啓曰臣所柳葉箭應射擧子二百十六人內入格三十二人未入格一百入十四人今已畢試而三技入格三人兩技入格四十七人合入格五十人矣依定式一從兩技入格數今方出榜之意敢啓傳曰知道
정조 14년
禁府啓目罪人金魯成原情云云傳敎內辭意發問目各別施威嚴加盤問則其所納供或稱設賑救急面議道臣而道臣不許或稱加分移轉待春請得而月餘曠官未及賙救一味粧撰終不直陳究厥所爲極爲痛惡加刑得情斷不可已是白乎矣旣有捧草供以聞之命上裁何如判付啓觀此所供以八月巡到之時九月馳進之時十月支站之時渠則備陳民勢之如許初請設賑而道伯不許再請救急而又不許以致一境流民之如是夥多是如諉罪道伯極口稱冤誠如渠言道伯事亦甚駭然然道伯設令終始靳惜在渠道理捐廩私賑可也矯發救急亦可也況旀歲前開倉俾作歲翻餠食之需前下飭敎何等丁寧則際彼蔀屋生活之竿頭弩末初無一事半事之營爲於周恤經作許久曠官之擧者是豈可忍爲乎渠罪姑且置之渠旣以罪負擔越於道伯揆以讞獄之體宜有一問於渠所謂不許之道伯前監司李洪載卽爲拿來嚴問口招得其情實捧草供以聞爲有矣日前道狀語趣曰以不及聞知歸之該倅之諱歉今此囚供一切相反奏語爽實之罪營邑間必有其人此意竝以添問目取招爲旀金魯成段仍囚更待處分爲良如敎
정조 14년
禁府啓目黃海前監司李洪載原情云云判付內辭意發問目反覆嚴問則三次面議旣聞民情之切急而或稱以捧糴之難易可驗邑荒之淺深或稱以更無而陳與邑報慮其前言之過實不許賙賑等說甚不別白專事漫漶泛稱遲晩究其罪狀萬萬可駭所當請刑是白乎矣曾經侍從勿爲請刑載在大典通編且有捧草供以聞之命上裁何如判付啓昨見金魯成供招猶未信事實之信然有拿來捧口招之擧是如乎觀此爰辭魯成之三次面請果如魯成之供而渠所發明之端一曰伊後更無面陳與報辭也一曰意以爲渠言似涉過實也設令魯成更無皁白身爲道伯佯若不知不復提問者其罪殆有甚於邑倅如以魯成之言爲過實而不信則又何不發遣裨屬考其虛實乎是隱喩渠供云云無非遁辭任一道旬宣之責事事蔑裂如此何辜谷民獨受其困乎時囚罪人李洪載爲先施以遠竄之典爲旀魯成段若自例捧之初供諉罪於道伯則固有侵冒與擔越之罪而施威之下半日窮覈又有限直招嚴刑之命則到此地頭豈可牢諱實狀反添欺罔之罪乎是旀況以洪載之供觀之三請不許渠亦曰有是云爾則民之流離是洪載使之爲耳此或爲渠一分分罪之端是乙喩以用律輕重召問諸獄官者此也然渠之罪自有之監司雖不許渠不能早卽私賑而救急此豈忍爲之事乎是旀藉或監司竝與私賑救急而禁之亦當以去就爭之而渠皆不得辦此民之流離亦足謂渠使之爲耳豈可以洪載供之見屈遽付參量之科其在懲他而戢後之道亦宜以治不法無良吏之律勘斷卿等卽爲開坐於王府門外罪人金魯成仍爲具格拿致以此判辭嚴明分付而民則一也京鄕何間通衢聚會民人魯成決杖一百後卽其谷山地勿限年充軍仍爲禁錮以爲爲守宰不恤民情不念民憂者之戒爲旀謄出判付一件仍令廟堂與昨下判辭頒宣諸道俾各輪示管下邑鎭期於無犯如是而雖一夫一婦不得其所有流離顚連之患則官長之罪豈止於三報營之魯成次等末勘之律乎嚴飭道伯各別董勵事一體令廟堂知悉爲良如敎
정조 14년
金履翼以義禁府言啓曰時囚罪人金魯成依判付具格拿致通衢聚會民人以判付內辭意嚴明分付決杖一百後黃海道谷山縣勿限年充軍仍爲禁錮而發遣府書吏卽爲押送配所之意敢啓傳曰知道府吏下去貽弊可慮出給畿營別定將校次次遞傳星火下送事嚴飭可也
정조 14년
金履翼以義禁府曹啓曰時囚罪人李洪載施以遠竄之典事命下矣李洪載慶尙道河東府遠竄而以判付內辭意具罪目依例發遣府書吏押送配所何如傳曰知道
정조 14년
金履翼以義禁府言啓曰罪人金魯成依批旨出付畿營使之次次押送之意敢啓傳曰知道
정조 14년
庚戌二月二十三日辰時上御重熙堂軍士房承旨右副承旨金吾堂上入侍時左副承旨申耆右副承旨洪聖淵假注書洪樂游記注官趙慶遠金鳳顯判義禁李文源以次進伏訖上曰同義禁同爲入侍出榻敎賤臣承命出與同義禁朴宗岳偕入進伏上曰金判府事入侍出榻敎賤臣承命出與判府事金鍾秀偕入進伏上敎文源曰金魯成及前海伯事俄有所下敎而監司旣無履歷無怪其生疎本倅則諉以營門之不許請穀不思賙救之方三千實戶中散而之四者至於四千餘名之多是旣成說坐視顚連之狀則雖至矯制發倉何所不可也文源曰本倅事極其無狀而以道臣言之旣聞慘凶之說則事當動念而不此之爲畢竟至於流散之境亦甚駭然矣上曰此事甚於贓汚故初欲嚴刑矣今則事件稍異勘律將何以爲之耶文源曰魯成初無一言半辭之及於民事則刑配之律渠何敢辭而初旣文報終又面請則似有分揀之道矣上曰同義禁意見何如宗岳曰殿下如傷若保之德意人孰不欽仰而爲今方伯牧守之臣當此大歉之歲殫誠竭力克盡賙恤之策然後庶可爲對揚之萬一而今此金魯成之事萬萬痛駭其在懲他之道何靳刑配之律乎上曰大臣進前可也鍾秀進伏曰久未承候聖體若何上曰一樣矣上曰一言蔽之曰俗所謂有口無言矣予之終始眷遇於卿果何如以不欺心不欺人之義予之於卿豈可有意而不言耶大抵捕校事卿言不無上下襞之嫌予實不以爲可矣捕校傷處卿必究覈而轉囑與不轉囑過情與不過情姑勿論有此徑情直行之擧誠未知妥當矣至於城將事雖云權頭輩所爲卿豈有不知之理而伊後事大臣體貌不當若是此或出於卿之本色而向於批旨中人必自侮而侮之之說予果悉諭矣然而因此小事以致一時人言以今世道於卿可謂好消息而至於逆之一字容易加人便成近來套習此何足介懷也予果責備於卿故以無間之意向筵有所云云而卿則惟恐人之不知傳播其言今則遂事勿說而此後則予將更不以前日知卿之心知卿矣予旣以本情言之卿亦以本情悉陳可也鍾秀曰臣之前後罪狀無非自取而至於今番事無辭可達矣上曰鄭萬始上疏姑不賜批而卿何爲而發此言也抑或以去就之當而言之歟鍾秀曰此非白地所出之言也正月初一日大內失火時臣於樞府直房逢見徐判府李判府而臣與徐判府最親故果以筵敎言之矣到今思之萬死無惜矣上曰揚過二字如非筵敎則可謂凶言而以若筵敎播於世甚不可矣鍾秀曰臣之罪犯實由自作而筵敎之折去頭尾只擧四字而傳播者草非臣喪性所致也上曰大官之體貌與庶僚自別卿須改此等規模可謂得生之路而況家有百歲老人者乎鍾秀曰聖敎至此不勝感泣而此後則謹當如敎矣上曰壬寅年卿自鄕上來時言予以改卿規模云矣今又如此予誠不信矣西樞之銜何必固辭金領府事遭殫於崔益男而卽爲出仕卿豈可以此深引耶鍾秀曰一謝恩命之後惟當退伏鄕廬歌詠聖澤得蒙終始之澤是臣區區之望也上曰卿有城外之名而無城外之實卿之終是取名豈非欠事耶鍾秀曰此後去就行止惟上所命而目下情地尤爲危蹙方欲將母出往東郊矣上曰不必如是其止之也仍命先退鍾秀承命退出命耆書傳敎曰到記殿講則與去朔日次講還宮後更爲稟旨擧行明日則只以製述爲之事分付又命書傳敎曰明日詣明倫堂後朝食堂當過時只以夕食堂依例設行於堂庭同知館事以下率諸生進參事分付先朝乙酉以後至今番以泮中爲宿所凡三次乙酉則夕食堂予承命巡堂諸生行相揖禮此亦追述之一端今春到記設行於明日而已捧釋菜參班擧案人外京鄕生進皆令朝食堂行相揖禮後以其擧案同付於到記仍於堂庭試取大司成以此知悉出宮前先設朝食堂率到記應參坐進先就門內祗迎位整待事分付今年謁聖異於常年則諸生之廟庭參班豈可如前稀疎乎況不參享班先入試圍不但在諸生爲羞恥朝家之開門許入亦有違於導之以正今年尤有自別令成均館曉諭諸生處咸赴廟庭享班而試場入門則近日日晷頗長待開東開弘化宣化通化等門俾各徐徐入場事亦令預爲知悉聖淵曰再明日親臨謁聖試士時試官當爲備擬而卿宰則日前已蒙收敍至於侍從則多在罷散中許多試望無以備擬故敢此仰達矣上曰卿宰侍從堂上堂下罷削及奪告身人竝書入可也出擧條聖淵曰啓聖祠奠酌時祭文規式何以爲之乎上曰先朝只行拜禮奠酌禮今番係是初行規例問于該曹而該曹如無文跡當問議大臣禮判卽令入來詳問以奏可也上曰差祭儒生各別另擇之意申飭泮長可也仍命退諸臣以次退出
정조 14년
都承旨徐邁修齋宿左承旨趙衍德齋直右承旨李益運齋宿左副承旨申耆齋直右副承旨洪聖淵齋宿同副承旨金履翼齋宿注書徐有聞齋宿一員未差假注書洪樂游齋直事變假注書柳師模守宮直
정조 14년
大駕詣啓聖祠奠酌禮罷後入明倫堂後內閣政院玉堂藥房朝廷二品以上六曹堂上口傳問安答曰知道王大妃殿惠慶宮遣承旨問安答曰知道王大妃殿惠慶宮遣承旨夕問安答曰知道文廟酌獻禮罷後政院玉堂藥房朝廷二品以上六曹堂上口傳問安答曰知道
정조 14년
啓聖祠祭報府典祀官奉常正柳文養廟司典籍金潭執尊副司果鄭東觀配位奠酌官吏曹參議李祖承典儀贊儀李昌郁贊者引儀崔珽金東覽謁者兼引儀李命心李孝達贊引假引儀成殷柱李萬羽
정조 14년
申耆啓曰大駕詣明倫堂後王大妃殿惠慶宮問安何承旨進去乎敢稟傳曰右副承旨進去
정조 14년
申耆啓曰司僕內乘來言捲簾取稟傳曰捲三面
정조 14년
申耆啓曰今此試官及宗宰望中時無職名人令該曹口傳付軍職何如傳曰允
정조 14년
有政吏批判書洪良浩參判具庠參議李祖承進都承旨徐邁修進以吳泰賢爲副校理韓光植爲修撰金載瓚爲禮曹參判趙鼎鎭爲工曹參判吳載純爲知春秋李度默爲同春秋南宮玾爲監察鄭履玉爲麻田郡守文光瑞爲原春都事趙鼎鎭爲同經筵李獻慶爲知春秋李東稷爲司成申宅權爲社稷令李升運爲典籍鄭宗柱爲司䆃主簿柳得恭爲廣興主簿韓興裕爲直講贊儀單李昌郁仍任事承傳
정조 14년
兵批判書李𡊠進參判柳誼入直參議金履成參知沈晉賢隨駕左副承旨申耆進副護軍崔烜李周顯兪漢人副司直兪彦鉉朴天衡尹㬦以上竝單付
정조 14년
藝文提學前望單子入洪良浩落點
정조 14년
吏曹口傳政事以任藗爲贊儀
정조 14년
洪聖淵以禮曹言啓曰大報壇祭享日子以旬前更爲推擇以入事命下矣卽令日官推擇則來三月初八日爲吉云以此日定行而初雖以親祭磨鍊亦多有攝行之例今番則何以爲之乎敢稟傳曰遣大臣攝行
정조 14년
徐邁修以吏曹言啓曰今此文宣王酌獻禮親行時東廡西廡奠酌官中時無職名人員令該曹口傳付軍職何如傳曰允
정조 14년
兵曹口傳政事副司直李度默曺允大李書九洪仁浩李謙煥以上竝軍付
정조 14년
申耆以訓鍊都監言啓曰本局從事官徐榮輔文廟差祭李周憲沈逵權彝性俱爲赴擧今二十四日五日省記無以推移依例以把摠代直之意敢啓傳曰知道
정조 14년
金履翼以義禁府言啓曰明日春塘臺謁聖文科試取時本府都事皆爲赴擧武都事一員本府入直而當直入直都事公事回公都事及靑陽門集春門弘化東西挾門宣仁門通化門禁亂都事無以推移假都事八員令該曹各別擇差以爲分付之地何如傳曰允
정조 14년
庚戌二月二十四日卯時文廟擧動入侍時都承旨徐邁修左承旨趙衍德右承旨李益運左副承旨申耆右副承旨洪聖淵同副承旨金履翼記事官徐有聞假注書洪樂游記注官趙慶遠金鳳顯檢校直閣徐鼎修李晩秀待敎金祖淳以次隨駕上具遠遊冠絳紗袍乘輿出協陽門由建陽門銅龍門至明政門外降輿乘輦出弘化門由館峴至香橋降輦乘輿至啓聖祠行奠酌禮訖上曰贊儀汰去令該曹口傳差出出榻敎邁修曰奠酌禮後乘輿時釋圭節次不卽贊讀事體所在萬萬未安當該引儀所當重勘而本院請推之外無他可施之罰何以爲之乎上曰推考可也出擧條乘輿詣明倫堂上曰到記儒生卽令入庭試官進前可也考官左議政蔡濟恭行司直徐有隣行副司直洪明浩對讀官大司成李勉兢行副司直李晩秀修撰金熙朝副司果徐榮輔進伏訖濟恭曰侵曉動駕之餘聖候若何上曰一樣矣上命有隣明浩書御題箋本朝太學生進儒生等謝於降聖舊甲奠酌于啓聖祠次謁先聖試到記生於齋所諭以此倣釋菜前一日先試射藝於澤宮之遺意也書訖仍命懸題上曰東西齋掌議使之入侍可也掌議洪準源金益彬進前訖上敎準源曰祭享時儒生諸執事各別擇差今日入庭儒生挾冊禁斷專諉於爾等各別申飭可也仍命退準源等承命退出上命益運書傳敎曰左右史久未備員翰圈待謁聖科唱榜後卽爲之事言于都堂上曰春秋館堂上未差代政官牌招開政差出出榻敎耆曰作門內假家自有飭禁而成均館假家至設於神門咫尺之地事甚可駭當該堂上推考何如上曰依爲之出擧條耆曰朝服之承以白衫旣有新定式飭敎則毋論官職之高下所當惕念恪遵而前導引儀李萬羽秦潚不着白衫事之可駭莫此爲甚所當重勘而本院請推之外無他可施之罰何以爲之敢稟上曰後更如是當汰去以此嚴飭可也出擧條濟恭曰今因言端敢此仰達矣每於文廟酌獻禮時明倫堂懸板必爲改金矣今番則見甚偸色故問于泮長則該曹不給物力仍不改金云事面極甚未妥矣上曰申飭戶曹從近改金之意承旨分付可也勉兢曰本館公廨在在頹圮每以修改之意移文戶曹而必云姑徐其所修改亦以塗抹苟完爲事纔過數月又復頹落雖以今番言之謁聖命下之後卽爲移文而晩乃籌摘惟事剋削典祀廳享官廳所重尤別而日字急迫初未始役祭物無奉安之所齋官無住接之處此而如此其他諸處尤無可論親臨時亦不修改追後擧行斷無是理若過今年潦雨將不免全數頹圮大興工役如是之際所入經費不知比今幾倍誠甚可悶迨此時一新修補在所不已故適因言端敢此仰達而至於典守之節尤不可不念食堂所屬及齋直輩毁瓦畫墁坼窓扶環之習比比有之而掌務官權輕不能如法禁戢守直輩無料不欲盡心看護任其所爲莫可奈何掌務官變通旣承下敎謹當往復銓曹趁卽差出久任責成而享官廳尊經閣兩處守直亦依丕闡堂例自戶曹給料布使之着實典守則似無如前抛置之患此亦宜有一體成節目永久遵行之道故敢此附奏矣上曰依爲之司成三司中通融擇差久任直講典籍各一窠依筵奏亦作久任窠分掌事務書籍俾勿如前抛置公廨修補事往復該曹指一停當草記可也出擧條勉兢曰太學之建閣貯經以資多士之講習法意儘美當初印頒非不多矣間緣典守之不謹毁破遺失百無一存每於通讀月課之際四書三經移文借用於芸館事體所在極爲苟艱不可無區劃印出成節目典守之道故敢此仰達矣上曰尊經閣建置之法意有在而書無完帙豈非太學之貽羞事乎北漢所在經書各二件韻冊五件印出令內閣每卷安寶藏于尊經閣近年所下冊子及帖冊果皆見存乎相考草記此後本館書籍令新定式久任窠典籍句管如是定式之後不謹典守則直以公貨不謹典守律論春秋釋菜承旨奉審摘奸日亦爲抽栍考閱事定式施行仍以此意書付閣中壁上可也出擧條上命試官就座考試取生員權烒等六人命履翼書傳敎曰春到記居首生員權烒直赴殿試之次進士柳之羽孟欽圭李觀吾柳光鎭直赴會試生員申光軾給二分上命衍德書傳敎曰讀聲大低微如是而何以立殿陛贊笏乎贊儀任遫仍以引儀施行聞其本事皆由於禮判之不能預先知委之致贊儀汰去分揀仍令仍任親臨酌獻禮所重何如則係是初行之事儀節前期草記稟旨或請問議大臣事理當然而至于昨日無一言提問之後草草成樣以致今日行禮時節次之不如式禮曹判書吳載純爲先從重推考上曰藝文提學許遞前望單子入之待下批牌招察任出榻敎上曰藝文提學洪良浩更爲牌招申飭行公出榻敎上命衍德書傳敎曰如是撕捱極爲未安北伯旣行公吏判之深引豈成說乎藝文提學洪良浩從重推考更爲牌招申飭行公以藝文提學洪民浩三牌不進推考傳旨命衍德書傳敎曰飭敎之下三違召命揆以事體道理豈可如是從重推考此傳旨勿施仍以前牌催促違牌勿爲呼望以知春秋吳載純牌不進推考傳旨命衍德書傳敎曰翰林備三員然後可以會圈而時任一員外曾經中堂下亦只有一人當都堂會圈館閣堂上不可不備員許遞今日政以在京無故人備擬命設夕食堂禮畢後上曰賜第儒生呼名進退可也酌獻禮時至上具冕琉冠絳紗袍乘輿至神門外降輿仍詣殿內行酌獻禮訖出神門乘輿入大次改具遠遊冠絳紗袍乘輿至南神門外降輿乘輿由集春門至春塘臺入大次
정조 14년
都承旨徐邁修坐左承旨趙衍德坐直右承旨李益運坐左副承旨申耆坐右副承旨洪聖淵坐同副承旨金履翼坐直注書徐有聞別仕直一員未差假注書洪樂游仕直事變假注書柳師模仕
정조 14년
申耆啓曰備邊司郞廳來言今日賓廳日次而殿座相値不得來會云矣敢啓傳曰知道
정조 14년
有政吏批判書洪良浩進參判具庠式暇參議李祖承進都承旨徐邁修進以鄭民始吳載純爲奎章閣提學李日運爲吏曹佐郞金弼龍爲司饔主簿故參判李齊華贈吏判例兼判尹李獻慶父典籍單金憬氷庫別提金興得以上文武科壯元
정조 14년
兵批判書李𡊠進參判柳誼病參議金履成入直進參知沈晉賢病以李奭爲僉知金景濂爲內禁將高亨謙爲五衛將金重玉爲景福將徐世輝爲黑山島別將副護軍申禹相副司直金光岳副司果朴東俊丁志元以上竝單付
정조 14년
金履翼啓曰吏批官敎安寶時奎章閣提學鄭民始吳載純官敎不爲書待未及安寶今始來告事體所在萬萬未安當該吏曹堂上從重推考郞廳所當重勘而本院請推之外無他可施之罰何以爲之敢稟傳曰允拿處
정조 14년
洪聖淵啓曰問啓事命下矣問于禮曹判書吳載純則以爲臣全昧禮節不能審思致詳小次不爲磨鍊於儀註中此莫非臣儱侗昏憒之致問啓之下惶恐隕越不知所達云矣敢啓傳曰知道
정조 14년
兵曹口傳政事以洪秉聖孟至大爲曹司衛將
정조 14년
以對讀官李書九牌不進罷職傳旨傳于金履翼曰只推
정조 14년
以原春監司啓本流民搜訪事傳于徐邁修曰以此啓本相準各該本道領受形止後令該廳草記事分付
정조 14년
趙衍德以戶曹言啓曰卽接廣興倉所報則今朔頒祿次倉官進去于新門外判府事金鍾秀所住處請受祿牌則以爲待罪出城不得行公云祿牌不爲出給何以爲之敢啓傳曰旣出肅又登筵而此後去就無得自爲質言於筵席更出城外不受祿俸豈非萬萬過當之事乎卽爲入城事遣史官傳諭仍令倉官輸送可也
정조 14년
趙衍德以戶曹言啓曰各道年終錢穀御覽會計每於翌年二月二十五日啓請受出修正入啓自是前例矣今年各道會案幾盡上來而慶尙道則以咸陽郡還穀以備邊司關文今方反閱詳覈未及停當都會磨勘因此遲滯限內不得上送之意該道道臣旣已狀聞御覽會計待會案上來修正以入之意敢啓傳曰知道
정조 14년
申耆以兵曹言啓曰依下敎隨駕禁軍及駕後禁軍武藝別監內吹兼內吹近仗軍士標下軍兵等處設粥以饋之意敢啓傳曰知道
정조 14년
申耆以都摠府言啓曰今日入直內三廳武兼禁軍及軍兵等當爲中日習射而春塘臺殿座相値不得爲之之意敢啓傳曰知道
정조 14년
申耆以壯勇營言啓曰依下敎本營隨駕將校軍兵等處饋粥債磨鍊分給之意敢啓傳曰知道
정조 14년
申耆以訓鍊都監言啓曰依下敎隨駕將校軍兵等處設粥分饋之意敢啓傳曰知道
정조 14년
申耆以禁衛營言啓曰依下敎隨駕本營槍劍軍及兼內吹等處設粥分饋之意敢啓傳曰知道
정조 14년
申耆以御營廳言啓曰依下敎駕前別抄兼內吹及留陣將校軍兵等處設粥分饋之意敢啓傳曰知道
정조 14년
徐邁修以成均館大司成言啓曰去正月初七日儒生上旬輪次更稟草記批旨謁聖日更稟事命下矣依下敎更稟之意敢啓傳曰待下敎
정조 14년
金履翼以義禁府言啓曰黃海前監司李洪載嚴問口招捧草供以聞事命下矣李洪載今方待命卽爲拿囚之意敢啓傳曰知道
정조 14년
文廟酌獻禮祭報府東從享奠酌官行副司直沈煥之禮曹參議曺遠振西從享奠酌官行副司直洪文泳李泰永典祀官奉常正柳文養廟司典籍李基禎大殿執尊校理徐配修配位執尊副司果李普天東廡奠酌官掌樂正洪樂恒副司果宋翼孝金載翼李尙度獻納李遇濟掌令金熙采副司果李東稷申獻朝掌令崔景岳持平李儒修副司果朴崙壽吏曹正郞趙鎭井副司果柳畊朴瑞源正言尹在陽廟司直講文光瑞西廡奠酌官副司果徐榮輔李錫夏兵曹正郞徐有鍊副司果曺允遂韓光植修撰金熙朝正言閔昌爀持平朴奎淳司諫洪樂淵司僕正李永穆副司果張錫胤吏曹正郞鄭東愼兵曹佐郞李相璜吏曹佐郞朴思機副司果崔重圭廟司典籍金膺著典儀贊儀任藗贊者引儀崔珽金東覽謁者兼引儀李命心李孝達贊引假引儀成殷柱贊引兼引儀李英孝
정조 14년
庚戌二月二十五日寅時上御春塘臺謁聖文武科試取入侍時都承旨徐邁修左承旨趙衍德右承旨李益運左副承旨申耆右副承旨洪聖淵同副承旨金履翼記事官徐有聞假注書洪樂游記注官趙慶遠金鳳顯待敎金祖淳以次侍立上敎耆曰傳敎之前儒生已入靑陽門外放鑰宣傳官及守門將査實以奏可也上曰文武科試官入庭行禮可也讀券官左議政蔡濟恭吏曹判書洪良浩禮曹判書吳載純漢城判尹李獻慶行副司直徐鼎修金載瓚李秉鼎吏曹參判具庠漢城左尹洪檍行副司直權對讀官吏曹參議李祖承前參議曺允大大司成李勉兢行副司直李晩秀李集斗洪文泳沈煥之李鼎運兵曹參議金履成參知沈晉賢工曹參議姜彝正行副司直李宗煥副司果徐榮輔校理徐配修副司果李尙度修撰金熙朝副司果申獻朝前佐郞朴崙壽前正言尹悌東兵曹佐郞趙得永考官行判中樞府事李福源行副司直徐有大行副司直李漢豐參考官行副司直柳焵行副護軍李基成副校理林道浩副司果白東遠以次入庭訖引儀唱四拜行禮訖分左右就板位以次進伏福源等曰達夜勞攘之餘聖體若何上曰一樣矣上曰入場儒生之數比前夥然矣予以西北之饑荒意謂不得多赴矣今見入門之數恰過萬餘人誠異矣福源曰擧子比前數多而聞西儒亦多上來者矣上曰武科卽爲開場可也耆跪告皷手執皷上命良浩鼎修書御題賦自生民以來未有盛於孔子書訖命懸題上曰武所之告箭幻弄聞甚駭然當該分軍衛將及禁軍拿入可也宣傳官承命曹司衛將具修溫李壽咸禁軍李弘濂竝拿入訖上曰事關師律則兵判猶可拿入爾等名雖文官職是衛將拿入之際焉敎至相推諉揆以事體罪固難貰且以本事論之科場之法意何等嚴祕而爾等初不申飭又不照檢致此幻弄之弊事之寒心莫此爲甚爾等烏得免重罪乎命耆檢杖決棍七度後命書榻敎曰曹同衛將具修溫李壽咸一竝汰去令該曹口傳差出上曰讀券官洪良浩吳載純李獻慶洪檍對讀官曺允大李集斗李家煥徐榮輔徐配修李尙度竝推考出榻敎命益運書傳敎曰今場入門之數萬近來初有收券亦過八千張鄕儒觀光之夥然可以推知人日製之遲待至今蓋爲鄕儒明日弘文提學牌招待御題書下進詣泮宮人日製設場於丕闡堂試取以來試紙以度支大好紙依近例爲之預令入庭諸生知悉又命書傳敎曰旣經昨年冬榜今春兩榜內閣講製文臣抄啓事政府內閣知悉又命書傳敎曰抄啓有命而內閣時無提學未差之代今日政差出上曰鹵簿使李𡊠推考出榻敎命益運書傳敎曰新恩政事當日爲之又命書傳敎曰今番謁聖取三人又命書傳敎曰坼榜後見之京儒不參加取一人考試訖取幼學金璟沈能燮尹持訥李重蓮等四入益運曰翰圈都堂會圈謁聖唱榜後爲之事命下矣領監事館閣堂上春秋館堂上竝待明朝牌招何如上曰依爲之出擧條唱榜受賀訖上乘輿由靑陽門明光門景光門銅龍門建陽門入協陽門至宣化門還內諸臣以次退出
정조 14년
庚戌二月二十五日未時上御重熙堂左承旨入侍時左承旨趙衍德記事官徐有聞記注官金鳳顯記事官金祖淳以次進伏訖上命書傳敎曰是歲謁聖豈無殊異之擧況經宿於泮宮仍設食堂泮人宜有紀勞本館守僕書吏令該曹分等米布題給事知守僕洪五蕃卽予入學時前導至今生存年過七十限己身加給料布泮人懸房贖限三十日勿徵事分付命退承史以次退出
정조 14년
都承旨徐邁修坐左承旨趙衍德坐右承旨李益運坐直左副承旨申耆坐右副承旨洪聖淵坐直同副承旨金履翼坐注書徐有聞別仕直一員未差假注書洪樂游仕直事變假注書柳師模仕
정조 14년
大殿王大妃殿惠慶宮中宮殿內閣政院玉堂朝廷二品以上六曹翌日口傳問安答曰知道
정조 14년
藥房提調徐有隣副提調徐邁修啓曰歲回降聖禮成親酌侵曉回鑾臨殿試士伏未審夜間聖體若何寢睡水剌之節何如連日勞動之餘不瑕有損節臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道王大妃殿惠慶宮中宮殿藥房口傳問安答曰知道
정조 14년
傳于徐邁修曰卿等以翌日問安旣已來會二十九日次對進定於今日事招致備郞言于大臣
정조 14년
金履翼啓曰今日次對兩司長官當爲進參大司憲李聖圭大司諫南玄老竝卽牌招何如傳曰允
정조 14년
傳于申耆曰大臣備局堂上引見
정조 14년
洪聖淵啓曰今日抄啓文臣課講時以何承旨進去乎敢稟傳曰左副承旨進去今月朔親試今日兼行
정조 14년
洪聖淵啓曰抄啓文臣親試今日兼行事命下矣處所以何處爲之乎敢稟傳曰便殿爲之
정조 14년
兵曹口傳政事副司正尹持訥單付
정조 14년
春秋館堂上前望軍子入之知春秋鄭好仁洪良浩同春秋金憙落點
정조 14년
徐邁修啓曰今日翰圈時春秋館堂上當爲備員同春秋金憙更卽牌招何知傳曰許遞
정조 14년
徐邁修啓曰弘文提學徐有隣旣已承牌奎章閣提學鄭民始吳載純藝文提學洪良浩同參考試自是法典一體牌招何如傳曰允
정조 14년
傳于洪聖淵曰藝文提學更爲牌招
정조 14년
洪聖淵啓曰到記殿講則與去朔日次講還宮後更爲稟旨擧行事命下矣以何日爲之乎敢稟傳曰明日兼行處所便殿爲之
정조 14년
洪聖淵以都堂言啓曰翰圈以都堂會圈擧行事命下矣時任翰林依前例削職何如傳曰允
정조 14년
徐邁修以都堂言啓曰翰林會圈以都堂擧行事命下矣時任翰林金租淳旣請削職蒙允曾經翰林李相璜一體削職何如傳曰允
정조 14년
以全羅監司狀啓細鱗石秀魚節序尙早限內不得封進惶恐待罪事傳于趙衍德曰勿待罪事回諭
정조 14년
趙衍德以戶曹言啓曰卽接廣興倉所報則依傳敎二月三月兩朔祿倉官輸納于判府事金鍾秀家則以爲負犯至重供職無路常祿不敢冒受云俸祿不爲領受何以爲之敢啓傳曰更令倉官輸送雖至十日百日傳致後草記可也
정조 14년
事變假注書柳師模書啓臣敬奉聖諭馳往傳諭于西部餘慶坊新門內契行判中樞府事金鍾秀所住處則以爲臣負犯至重旣不敢遽入城闉亦不敢冒受常祿只日夕悚懍蹙伏意外中夜史官臨宣聖諭指敎丁寧臣奉讀感泣有不容以積罪之未勘而敢生方命之計今方入還私次以爲留護母病共祝天恩之地云矣敢啓傳曰知道
정조 14년
洪聖淵以弘文館言啓曰新除授副提理吳泰賢修撰韓光植竝卽牌招察任何如傳曰允
정조 14년
徐邁修以禮曹言啓曰各宮展拜當於園行後爲之事曾已命下矣各宮展拜吉日以何間推擇乎敢稟傳曰以晦初各日擇入
정조 14년
申耆以都摠府言啓曰副摠管申光履以同知義禁府事本府坐起晝仕出去之意敢啓傳曰知道
정조 14년
大司諫南玄老司諫洪樂淵掌令金熙采崔景岳持平朴奎淳李儒修獻納李遇濟校理徐配修正言閔昌爀尹在陽修撰金熙朝副修撰李龜雲啓曰請黜置罪人鄭致達妻亟令王府夬正典刑以洩神人之憤請物故罪人德相亟施孥籍之典請逆賊尙喆依律處斷一行刀割措辭見上大司諫南玄老司諫洪樂淵掌令金熙采崔景岳持平朴奎淳李儒修獻納李遇濟正言閔昌爀尹在陽啓曰請養遂獻遂竝令王府設鞫嚴問還寢會遂絶島定配之命仍令王府設鞫得情還寢李觀源定配之命更令王府設鞫得情請遲晩後物故罪人啓能亟施孥籍之典請令王府一依古典趾賊等凶種之年未滿者待其稍長卽施邦刑俾絶凶逆易種養禍之患請亟令王府夏賊之親屬奴傔及連伊夫妻竝嚴加鞫問亟寢夏賊子女待年用法之命大逆不道罪人斗恭親屬應坐之類一依适雲例擧行英材斗恒更令王府設鞫嚴問期於得情快正典刑請物故罪人國榮亟施孥籍之典請梟示罪人明謙正刑罪人以謙亟施孥戮之典逆復庶子好石不待年滿亟施處絞之律請遲晩罪人宇鎭更令王府卽速拿來仍前設鞫期於得情快正典刑請減死定配罪人廷楫亟令王府設鞫嚴問期於得情請荐棘罪人時偉亟令王府更加設鞫得情快正王法請物故罪人在簡亟施孥籍之典措辭見上持平朴奎淳啓曰請大靜縣爲奴罪人金壽賢依律處斷請興陽縣爲奴罪人河翼龍亟令王府設鞫得情夬正王法請還寢李魯春絶島安置之命亟令王府設鞫嚴問期於得淸請罪人寧鎭亟令王府設鞫嚴問期於得情請逆臣承烈亟正邦刑請驥顯設鞫得情快正王法請翼魯亟令王府設鞫得情施以當律請驥顯弟龜顯亟令王府設鞫嚴問期於得情措辭見上請新除授執義宋銓時在京畿富平地斯違乘馹上來事下諭獻納李遇濟啓曰請大靜縣爲奴罪人金壽賢更令王府設鞫嚴問依律處斷請爲奴罪人河翼龍亟令王府設鞫得情快正王法請金甲島爲奴罪人克觀古今島爲奴罪人克泰更令王府嚴鞫得情快正王法請恒善支屬亟命散配時謙兄弟竝投絶島以嚴隄防請巨濟府絶島安置罪人朴宗集亟令王府拿鞫得情施以當律請逆賊尙魯亟施孥戮之典請逆臣承烈亟令王府快正典刑請驥顯設鞫嚴問期於得情快正典刑請翼魯亟令王府嚴鞫得情以正典刑請逆賊驥顯弟龜顯設鞫嚴問期於得情前大司諫尹尙東施以竄配之典措辭見上答三司合啓曰不允五字刀割答兩司曰不允答府曰不允下諭事依啓答院曰不允第十一件事斯速停啓
정조 14년
禁府啓目長興前府使沈鳳淳順天前府使李祉源寶城前郡守金光百樂安前郡守李膺福光陽前縣監李近胄興陽前縣監梁𡷗等原情云云傳旨內辭緣泛稱遲晩所當刑推是白乎矣曾經都摠經歷都事及宣傳官勿爲請刑載在大典通編竝只議處爲白乎旀李祉源段傳旨內辭緣泛稱遲晩刑推得情何如判付啓依允李祉源段置除刑推議處爲良知敎又啓目連源察訪許策栗峰察訪趙景逵等原情云云傳旨內辭緣泛稱遲晩竝只刑推得情何如判付啓揆以國體已現發之事不可仍置兺不喩賓筵出擧條之後趙景逵之登科已過十年自在出六之科以此以彼豈可帶職放送竝只汰去放送爲良如敎又啓目淸州牧使李趾光原情云云傳旨內辭意出問目嚴問則其所納供全事發明終不直陳究厥罪狀極爲痛駭刑推得情何如判付啓臺諫所謂送別郊外之日卽囚供所謂入直該廳之時堂郞間元無伻喝之體例以公事轉訊從弟云者皆是爲渠自明之端卿等措一論理議處爲良如敎又啓目咸陽前府使李得駿張集紹金魯岳前郡守金思䄷等原情云云傳旨內辭緣泛稱遲晩刑推得情何如判付啓竝只保放以待御史復命爲良如敎
정조 14년
奎章閣提學鄭民始疏曰伏以天休滋至玉候遄復園寢展省謁之誠文廟行酌獻之禮鑾和穩旋羽旄欣瞻慶忭之忱中外惟均仍伏念臣偏蒙不世之遇頂踵毛髮摠屬造化乃自昨冬以後又費一番異數如臣無似一無可取而惟聖上庇覆憐憫隨處曲保以至行己處世之方亦莫不警曉而指導不啻若慈父之愛護穉子臣於是惶隕感激不知死所伏況不任緊要之敎尤出金保終始之恩臣仰恃明命如得安身之所竊自期昵近京輦優游冗散遠避睢盱之場粗遂瞻依之悃以卒承生成之澤矣內閣新命忽降於千萬意外愕然失圖惶汗自下臣於本閣曾忝直學之任此已濫竽之極顧今進一步而據長席豈臣始料之所及平生兜攬孰非不稱而若其詞垣之職尤是可笑之事譾劣空疎最居人下而夤緣倖會叨冒至此每一循省愧懼交功矧此內閣提學乃是淸朝極選從前居是任者文華才具無非一代之望今已臣之蒙陋無聞苟然備數其如累聖簡而玷名器何哉抑臣且有所大懼者以臣孤弱之踪名位已極過福之災理所必至雖處閒漫相忘江湖而猶不免鬼猜而人非今乃卒然進處於職淸地密爲一世艶稱之官其勢必無幸矣臣身顚沛固不足恤而將不能保有前後如天之恩造此尤臣之惕然危慄者也牙牌體重不敢違傲雖不得不章皇出肅而因仍蹲據斷無其望爲敢悉暴衷懇仰瀆崇聽伏惟聖明天地於臣父母於臣察臣情踪所以爲臣之地必不待臣言之畢矣伏乞亟賜鐫改以安微分千萬幸甚答曰省疏具悉以卿久次亦云晩矣卿其勿辭行公
정조 14년
庚戌二月二十六日卯時上御熙政堂藥房入診大臣備局堂上引見入侍時都提調蔡濟恭提調徐有隣副提調徐邁修記事官徐有聞記注官趙慶遠金鳳顯醫官金光國李翊臣李敬培周命新行司直鄭昌順李文源禮曹判書吳載純行副司直鄭好仁兵曹判書李𡊠刑曹判書金思穆漢城判尹李獻慶訓鍊都正徐有大左副承旨申耆假注書洪樂游事變假注書柳師模以次進伏訖濟恭曰達夜勞動之餘聖體若何上曰一樣矣濟恭曰王大妃殿氣候若何上曰一樣矣濟恭曰惠慶宮氣候若何上曰一樣矣上曰向日水原科李運行之登第已非偶然而今番尹持訥之決科亦不偶然予甚欣悅故昨日特命賜樂矣卿其聞之乎濟恭曰昨年十月以後李運行尹持訥之次第登科誠亦異常此必天感聖孝事事曲遂而然也外間雖或有物色云云之說臣則以爲上之呼吸必能盛通於天而有不容人力者臣於昨日歸後伏聞尹持訥之賜樂之擧而遊街之路通遇臣家故臣果招見而欽歎之矣上曰此家之人予何不收用乎命書榻敎曰新及第尹持訥假注書差下令該曹口傳付軍職冠帶常仕仍敎曰新差假注書使之登筵賤臣承命出傳上敎濟恭曰鄭翼憲公祭文中孌彼曲儒云云者卿果見之乎伊時南溪年纔二十有餘豈能深知堪輿之理而別立己見力詆他議者誠爲未妥故予於翼憲祭文如是云云矣濟恭曰臣尙未伏見矣上曰內閣所在者謄見可也上曰右副承旨與弘文提學持此御題偕往泮宮試取以來昨日入場擧子比前夥然所見則果好而隨從挾冊聞亦甚多且其見捉於禁亂所者只是鄕儒而無一京士云誠不成說矣有隣曰今日科場則搜挾等節何以爲之乎上曰此非賜第之科不必一一苛察而亦須稍可提飭俾知禁令之不可犯可也今此試題卽策與賦而賦限申時策限酉時不必促迫呈券須趁限收來可也上曰次對爲之濟恭曰卽見泮民等所懷其一以爲各道監兵營及一二邊邑貿販之弊漸至難支之境故自備局關問便否於各道就其言便處下送典僕矣年前因各邑濫觴之弊竝監兵營及一二邊邑而還爲防塞生涯轉致倒懸依前分送爲辭而批旨有令廟堂稟處之命矣泮民之分送各營邑爲貿販之業揆以國法決難仍置數年前因大臣筵奏竝爲革罷矣近因原春忠淸兩道道伯以貿販之使營屬擔當其弊反有甚於泮人不可支堪論報備局故不得已使泮人擧行之意題送而若因渠等之呼籲復許旣罷而旋設則朝令有類例之患牛禁無申明之路今此所訴勿施宜矣但此後各道營門若果有民弊而枚擧論報如原忠兩道之爲則審察而許之至於郡邑則決不當許施敢此仰達矣上曰依爲之出擧條濟恭曰槐院近甚積滯至有登科十四年尙在參下者不可不一番疎通方帶槐院實銜及郵官非久出六者外限十年以上竝爲陞六調用何如上曰依爲之出擧條濟恭曰纔以槐院積滯之弊仰陳而有李萬運者登科已十四年尙不擬堂后假銜蓋此人卽肅廟朝大司憲李元祿之後孫也元祿與故判書李元禎爲兄弟而元禎曾有所干連於庚申獄事矣辛壬年間元禎之子聃命有爲其父報仇之說以故收司之律至及於元祿之孫登科後至今枳廢而李萬運之人器文藝則誠甚可惜矣上曰向來尹持範終不檢擬於假官望故問其委折則或者以爲此乃鐫之孫故不爲檢擧云世之所以枳人者類多如此矣濟恭曰雖同是尹姓而鄕貫各異似此不知而臆對者誠無可論矣昌順曰或有不知昱甲之爲兩人而稱爲金昱甲者如是誤認而持論者誠有之矣上曰尹持訥則復誰有他說乎觀其面貌亦自秀脫矣濟恭曰昔年孤山之言曰水原吉地若爲國葬則吾子孫亦自此見用於世云矣上敎濟恭曰近以用卿之故或有爲換局之說者此誠不足論大抵在前則指斥一邊謂有疵累而旣有辛壬焉又有丙丁焉則純然無累者亦幾希矣設有瑕摘之事五世澤斬之後固不當以此永枳況於此於彼無甚異同者乎在今之道莫如各思自靖偕之大道而已此所謂時措之宜也濟恭曰導迎和氣卽王政之所當先也近來滯囚於列邑者厥數夥然其中固有情罪之輕重者而一竝牢囚酌決無期安知無暗地傷和之端乎亟令各其守宰一一報聞區別處斷可罪者罪之可釋者釋之俾無一夫之抱冤恐是仁政之先務矣上曰此輩幽冤誠所矜悶而其中蓋或有朝家所不知而逮繫許久者此尤矜憐之甚者也濟恭曰誠如聖敎矣許多滯囚之中亦豈無朝家所不知而莫之爲而被逮者耶朝家雖令一一査報邑倅各以己見任自存拔此非所以對揚仁政之道飭令諸邑一竝報來以待朝家處分恐好矣上敎思穆曰向來關問列邑而報來者今在秋曹矣思穆曰然矣上曰卿卽爲退去爲先以見在者一一査正就議大臣後登對稟處可也濟恭曰適因言端敢此仰達矣臣旣以匹夫匹婦之俾無幽冤才有所陳而臣於昨年湖西之行路過平澤有女人叩地呼天訴其怨鬱之情故臣使人問之則乃是成泰柱之後妻也聞其成婚三日卽遭其夫之遠配于今十四年不得蒙宥以此至冤弸結冀或有轉聞之路矣雖其新婚久別情理絶惻此事實非敢上聞者故臣以爲與其倖冀轉聞無寧隨往配所云爾則其女入言有老姑在堂年過八十無他備養之人今若從夫遠往則老姑必有轉壑之慮云云因隨到京城屢日伏乞於臣家門外雖以好言慰遣至今思之尙切矜惻之心矣向聞渠果上言處分得宜在渠實爲感結之恩矣上曰此事處分未知妥當而今番園幸時路次有一上言女人幾于露面哀籲徹天見甚切悲此則成泰柱妻也泰柱於丙申年間疏請啓禧配享而其時李宜哲趙重晦諸人有疏斥啓禧者蓋啓禧以故判書李縡之門生李縡文集中有所非斥於渠者悉皆刪去以此大爲李縡門徒之所攻矣其後啓禧家遂爲惡逆而泰柱亦被投竄之典到今其妻之呼冤雖如此爲禧請院之人豈可遽然疎釋乎玆以關係至重命配其妻於其夫之配所而若使許久編配則其老姑之無人備養又甚可矜故只以徒二年勘律蓋亦有斟量者向來弘燮弟婦籲冤時特令竝配於其夫配所而伊後聞得生産云此亦爲導和之道矣今番事亦欲援用此例如是處決此或近於慈悲之政而若成泰柱輩不過鄕曲無知之類雖爲威勢所使自就罪科若其女人輩何所干與究其情狀豈不矜憐乎濟恭曰此與躬犯惡逆有異矣上曰近來世故多端人多見傷殊甚悶然矣濟恭曰臣嘗伏見政院日記在昔辛亥年間全羅監司辭朝時先大王命入侍下敎若曰一道全活之責在於方伯而戊申逆家眷屬爲奴婢編配者甚多若以逆屬之故營邑不爲付賑則渠輩何聊活乎雖是釁孽之類任其餓死亦非仁政以此特加申飭蓋戊申逆孽豈合容息於覆載之間而大哉之言猶且如此此正堯舜之心而迓續景命之休厥惟在玆矣臣不勝欽仰讚歎之至矣上曰如有稟定之事續卽陳稟可也濟恭曰別無廟務之可稟者矣上曰諸堂以次稟事可也𡊠曰昨日武兼金光屹事何以爲之乎上曰渠以義州武弁擧止之不能畏愼極爲駭然前日李聖輪韓啓玉輩俱以進士文官亦有放恣之態故心常駭惋矣況此遐鄕武弁之不知嚴畏尤豈不萬萬痛駭乎然決棍放送而勿汰可也上曰諸堂亦有稟事者乎僉曰無有矣上曰三司傳啓則退去臺廳爲之可也上曰春秋館堂上牌去來知入慶遠承命出回奏曰知春秋趙瑍同春秋洪檍李度默皆違牌其餘則承牌矣上命書榻敎曰違牌春秋館堂上許遞前望單子入之待下批牌招察任又命書榻敎曰藝文提學洪良浩違牌勿爲呼望上曰今日翰圈不必多取務令精抄可也濟恭曰聖敎誠然矣上曰抄啓文臣入來與否知入慶遠承命出回奏曰姑未及整齊矣文源曰石築今幾垂畢矣上曰卿則先爲退去看檢可也徐邁修曰諭書筒不卽待令當該尙瑞院官員所當請勘而本院請推之外無他可施之罰何以爲之乎上曰拿處可也出擧條上曰新恩謝恩爲之吏兵房承旨擧行而引儀使之入來皷吹入之新恩皆呼進退可也引儀唱新恩謝恩訖上曰文科壯元地處何如云耶益運曰臣於昨日歸聞則文科壯元卽六代弘文錄之後孫云其地處果甚好矣上曰今番謁聖異於他科吏兵房承旨率新恩進詣泮宮使之卽日謁聖因於試所呼新來後退送可也命退諸臣以次退出
정조 14년
庚戌二月二十六日巳時上御春塘臺抄啓文臣課講入侍時左承旨趙衍德右承旨李益運左副承旨申耆右副承旨洪聖淵同副承旨金履翼假注書洪樂游記注官趙慶遠金鳳顯一提學鄭民始二提學吳載純二直提學金載瓚檢校直閣徐鼎修李晩秀待敎金祖淳以次侍立上命晩秀書儒生應製御題詔賦訖上敎鳳顯曰持此題往傳弘文提學揭示入場儒生使之再明日製進可也鳳顯承命往傳上曰抄啓文臣親試御題使之在家製進可也上曰刑判如已入來使之入侍可也賤臣承命出與刑曹判書金思穆偕入進伏上曰刑判進前可也思穆進前曰京外滯囚之類有就議大臣入侍稟處之命矣忠淸道公州罪人李圭錫僧正一李亨䎘全羅道全州罪人金必鑑等罪名俱係不輕有難遽然酌決云大臣之意如此故敢此仰達矣上曰捧結案可也出擧條思穆曰內而訓鍊都監外而各道報來者或有回啓未下者各項罪犯分輕重照律而至於逆屬干連之滯獄者有不容議到矣上曰或刑配或放送斯速決處狀聞之意分付道臣至若逆屬姑爲仍囚都監罪人移捕廳可也命退思穆承命出上曰人日製試券斯速捧入弘文提學畢捧後卽爲入侍賤臣承命出傳上曰弘文提學藝文提學入侍賤臣承命出與弘文提學徐有隣藝文提學洪良浩偕入進伏上曰抄啓文臣使之對讀兩館提學閣臣承旨分考可也考試訖命益運書傳敎曰人日製賦居首三上幼學韓羽奎策居首三中進士沈厚鎭竝直赴會試之次賦三中進士孟賢大策三下進士柳晦文生員金處巖賦三下幼學尹光厚李用九金孝進趙道寬李基重生員李普澈幼學李東參金命庠洪秉正尹行復李雨榮朴昌壽尹錫說鄭思益鄭在文李晢貢生白守謙生員鄭灝幼學吳學沂趙宗學進士吳致權幼學洪熙祖柳彭老金履行進士金致均各給一分策以上申光軾等十人賦次上金魯行等九十人各紙一卷賜給命益運書傳敎曰入格儒生皆令明日待令上曰抄啓文臣課講爲之以次課講訖上還內閣臣承史諸臣以次退出
정조 14년
都承旨徐邁修齋宿左承旨趙衍德齋宿右承旨李益運齋宿左副承旨申耆齋宿右副承旨洪聖淵齋直同副承旨金履翼齋直注書徐有聞病一員未差假注書沈象奎齋宿鄭文始齋直事變假注書柳師模仕
정조 14년
大殿王大妃殿惠慶宮中宮殿內閣政院玉堂藥房朝廷二品以上六曹堂上兩司長官宗親翌日問安答曰知道
정조 14년
洪聖淵啓曰來初一日輪對日次而國忌齋戒相値頉稟之意敢啓傳曰知道
정조 14년
傳于金履翼曰明日出宮門路以協陽門爲之
정조 14년
以抄啓文臣尹永僖連三次居首傳旨傳于洪聖淵曰今若加資則抄啓之減下可惜熟馬一匹面給
정조 14년
以金光鉉囚單子傳于洪聖淵曰放
정조 14년
以忠淸監司狀啓各樣還穀加分令廟堂稟旨分付事傳于洪聖淵曰依狀請施行事回諭
정조 14년
李益運以內醫李完白言啓曰領議政金熤病症今日更爲來審則脈度與症勢一如昨日別無加減之可言而主家以爲久病沈深時月之內無望差減藥治前後所用少無所效今將停藥以爲徐觀動靜之地王人之逐日來往實爲萬萬惶悚卽爲罷歸之意縷縷言及而臣旣承往來看病之命不敢擅便仍爲依前往來之意詮次啓達傳曰自有商量之道間日往來
정조 14년
洪聖淵啓曰都堂翰圈已爲啓下矣左右史不可不備員而在前如此之時有完圈後敍用還付之例前檢閱金祖淳方在削職中何以爲之敢稟傳曰與前翰林李相璜依例給牒敍用
정조 14년
注書徐有聞病代以沈能燮爲假注書
정조 14년
假注書沈能燮有頉代以李重蓮爲假注書
정조 14년
假注書尹持訥有頉代以沈象奎爲假注書
정조 14년
假注書李重蓮有頉代以鄭文始爲假注書
정조 14년
徐邁修啓曰假注書鄭文始時無職名令該曹依例付軍職冠帶常仕何如傳曰允
정조 14년
吏批有政判書洪良浩進參判具庠式暇參議李祖承進都承旨徐邁修進以申獻朝爲副校理朴基正爲修撰徐鼎修爲同春秋尹悌東爲兵曹佐郞南景義爲連原察訪金和鍾爲栗峰察訪兼春秋單李光鉉
정조 14년
兵批判書李𡊠參判柳誼參議金履成病參知沈晉賢入直進左副承旨申耆進以金守基爲備邊郞同知單金重玉副司正鄭文始單付
정조 14년
李益運以禮曹言啓曰各宮展拜吉日何間推擇草記以晦初各日擇入事命下矣卽令日官推擇則今二月二十八日吉二十九日拘忌來三月初一日初二日國忌齋忌及正日初三日拘忌初四日初五日國忌齋戒及正日初六日初七日拘忌初八日初九日毓祥宮忌辰祭齋戒及正日初十日拘忌云何以爲之敢稟傳曰以二十八日爲之
정조 14년
傳于洪聖淵曰明日毓祥宮展拜有命而是歲卽周甲重回之年也仰惟先大王聖意豈可展拜而回仍卽酌獻祭文當親撰以此分付該曹
정조 14년
兵曹口傳政事副司果李相璜副司正金祖淳竝單付
정조 14년
洪聖淵以禮曹言啓曰今此毓祥宮酌獻禮親行時自上當有散致齋之禮而正日只隔一日散齋勢未及依例磨鍊殿下自今日致齋一日於正殿諸享官及近傳之官應從升者陪享百官諸衛之屬各於本司淸齋一宿事知委何如傳曰允
정조 14년
申耆以兵曹言啓曰依下敎尙瑞院假官武臣兼宣傳官金光屹決棍十度後放送之意敢啓傳曰知道
정조 14년
申耆以禁衛營言啓曰來三月當十二番後部中司屬慶尙右道五哨軍兵逢點實數六百五十二名已爲點閱齋整來三月初一日與內外各處入直將官軍兵等依例替代後舊軍放送之意敢啓傳曰知道
정조 14년
申耆以禁衛營言啓曰來五月當十二番後部右司屬慶尙左道二哨右道三哨合五哨軍兵來四月二十五日京中逢點依例準二朔立番之意本道監兵使處預爲知委何如傳曰允
정조 14년
申耆以御營廳言啓曰本廳來三月四月兩朔應立前部前司屬慶尙左道五哨軍兵六百七十名已爲逢點整齊矣三月初一日與後部後司軍兵替代立番後舊畢放送之意敢啓傳曰知道
정조 14년
申耆以御營廳言啓曰本廳來五月六月兩朔應立前部左司屬慶尙左道五哨軍兵四月二十五日京中逢點五月初一日與前司軍兵當爲替代立番趁期調送事本道監兵使處依前知委之意敢啓傳曰知道
정조 14년
洪聖淵以漢城府言啓曰每式年成籍後翌年春京中帳冊一件發遣本府郞廳載往江都舊籍曝曬竝與新籍藏置矣今己酉式年帳冊當爲藏置而結裹雜物令各該司依例進排帳冊載運馬及官吏所騎馬亦令該曹依例題給何如傳曰允
정조 14년
金履翼以刑曹言啓曰京外滯囚人等依筵敎江陵縣保授罪人如愚如訥如退如迂仁蘭如海德順如直心啓心璧心發心傑心沃等十三名竝放三水囚金德基嚴刑三次放送坡州囚鄭妻所率女人刑推放送寧遠囚處一考律決處江東囚右丁郁直勒京等五名考律散配大阿只爲婢牙山囚億重嚴刑三次卽其地方爲奴咸興內韓俊尙金鳴魯等二名嚴刑絶島爲奴仁川囚河鶴鳴令道臣斯速決處後狀聞三陟囚黃世綱分付道臣詳考原案斯速決放後狀聞會寧囚洪太山問于道臣如非魁首考律決處後狀聞咸興囚金重采馬盛河安孝顯等三名捧結案狀聞訓局囚權糾移送捕廳事發關分付于各該道臣及訓鍊都監右捕廳囚申萬大尹弼壽自臣曹捉來萬大嚴刑一次後全羅道綾州牧定配卽爲押送弼壽嚴刑一次放送之意敢啓傳曰知道
정조 14년
金履翼以義禁府言啓曰明日動駕時各差備都事當爲備員出使都事蔡潤銓令該曹口傳相換以爲分排之地何如傳曰允
정조 14년
吏曹口傳政事禁府都事蔡潤銓監察朴趾源相換
정조 14년
庚戌二月二十七日卯時上御熙政堂日次儒生殿講入侍時都承旨徐邁修左承旨趙衍德右承旨李益運左副承旨申耆右副承旨洪聖淵同副承旨金履翼假注書沈象奎鄭文始記注官趙慶遠金鳳顯檢校直閣徐鼎修李晩秀檢校待敎金祖淳以次侍立上具翼善冠衮龍袍御座引儀唱侍臣行禮考官右議政金鍾秀禮曹判書吳載純行副司直李時秀兵曹參知柳焵行副司直尹㬦參考官副校理鄭萬始校理尹光顔等行四拜禮分東西進伏命書傳敎曰當該成均館入門官拿處上曰行司直鄭昌順行副司直申光履兵曹參議金履成行副司直李晩秀試官加差下日次儒生分所考講事出榻敎日次儒生以次進講訖命書傳敎曰春到記殿講居首純通幼學李元八直赴殿試旣無通栍直赴會試勿論略儒等給一分粗儒等紙三卷筆三枝墨二笏賜給又命書傳敎曰日次殿講居首純通幼學李肇源李明淵李元八金孝秀初次比較六通一略幼學李肇源李明淵再次比較純通幼學李肇源李明淵三次比較居首通幼學李明淵直赴殿試之次幼學李肇源金孝秀竝依例直赴會試略儒等各紙二卷筆三枝墨二笏粗儒紙一卷筆三枝墨二笏賜給申耆啓曰殿講告栍之後講儒手書法意有在而幼學呂榮徽名下塡以四略三粗一不合計爲八栍事不審愼極涉未安出榜時原栍勿施何如上曰依爲之出擧條兵曹判書李𡊠啓曰明日動駕時以何營軍兵隨駕何營軍兵留陣而禁軍及馬步軍幾番幾哨磨鍊乎上曰訓局步軍八哨馬軍二哨爲先後廂禁軍二番隨駕留營留陣置之仍命退諸臣以次退出
정조 14년
庚戌二月二十七日午時上御重熙堂左承旨入侍時左承旨趙衍德假注書沈象奎記注官趙慶遠金鳳顯以次進伏訖上命書傳敎曰翰林召試再明日爲之又命書榻敎曰翰林召試處所便殿爲之又命書傳敎曰翰林召試有命館閣堂上不可不備員同春秋未差之代政官牌招開政差出命讀公事書判付訖命退諸臣以次退出
정조 14년
都承旨徐邁修坐左承旨趙衍德坐直右承旨李益運坐左副承旨申耆坐右副承旨洪聖淵坐直同副承旨金履翼坐注書徐有聞病一員未差假注書沈象奎仕直李海隣仕事變假注書柳師模仕
정조 14년
大駕詣毓祥宮展拜罷後內閣政院玉堂藥房朝廷二品以上六曹堂上兩司長官口傳問安答曰知道王大妃殿惠慶宮遣承旨問安答曰知道
정조 14년
大駕詣彰義宮展拜罷後內閣政院玉堂藥房口傳問安答曰知道
정조 14년
洪聖淵啓曰吏曹郞廳來言今日酌獻禮時贊禮不可不備而禮曹判書吳載純內閣守宮進參判金載瓚病不進何以爲之敢稟傳曰竝許遞前望單子入之待下批牌招察任
정조 14년
吏曹口傳政事以金文淳爲禮曹判書朴宗岳爲禮曹參判
정조 14년
洪聖淵啓曰臣王大妃殿惠慶宮問安進去下直之意敢啓傳曰知道
정조 14년
以禁衛營習陣頉單子傳于洪聖淵曰便殿殿座亦豈可不得行操乎此托辭卿則推考依例設行
정조 14년
洪聖淵啓曰明日翰圈被抄人召試事命下矣領監事館閣堂上春秋館堂上竝待開門牌招何如傳曰允
정조 14년
申耆啓曰假注書鄭文始身病猝重勢難察任今姑改差何如傳曰允
정조 14년
鄭文始改差代以李海隣爲假注書
정조 14년
兵曹口傳政事以金頤柱爲知事吳載純金載瓚爲副司直柳畊爲副司果
정조 14년
傳于申耆曰錦城尉家遣御醫不離看病
정조 14년
以押班監察李福休南宮玾等拿處傳旨傳于洪聖淵曰分揀
정조 14년
以鄭東愼洪養默囚單子傳于洪聖淵曰分揀放送
정조 14년
兵曹口傳政事以崔東岳爲慶尙左水使
정조 14년
以忠淸監司狀啓黃澗縣監申光儀身死事傳于洪聖淵曰令該曹口傳差出
정조 14년
吏曹口傳政事以金永聃爲黃澗縣監
정조 14년
以黃海監司狀啓遂安郡穀物不足之數量度列邑事勢有裕邑中量宜移轉事傳于洪聖淵曰谷山民食之不敷爲宵旰之憂今見狀辭遂安亦然云裕食之策專委於道伯多般拮据優數分排後形止狀聞關西穀受來在何間亦卽狀聞事令廟堂郞爲行會
정조 14년
洪聖淵以弘文館言啓曰新除授副校理申獻朝修撰朴基正竝卽牌招察任何如傳曰允
정조 14년
洪聖淵以戶曹言啓曰卽接廣興倉所報則依傳敎二月三月兩朔祿倉官輸納于判府事金鍾秀家則祿俸米太領受云矣敢啓傳曰知道
정조 14년
金履翼以義禁府言啓曰時囚罪人沈鳳淳李祉源金光百李膺福李近胄梁𡷗等以不應爲律勘放事命下矣沈鳳淳李祉源金光百李膺福李近胄梁𡷗以不應爲事理重律各杖八十收贖奪告身三等放送之意敢啓傳曰知道如有功議各減一等至於李祉源殊勞自殊勞邑事自邑事惠郞訓郞中帶罷行公之窠今日差下事分付
정조 14년
金履翼以義禁府言啓曰沈鳳淳李祉源金光百李膺福李近胄梁𡷗等各杖入十收贖奪告身三等事草記批旨內如有功議各減一等事命下矣沈鳳淳九代祖瀚佐理功臣金光百祖重元揚武原從功臣李膺福十一代祖克培佐理功臣李近胄九代祖成幹靖社功臣梁𡷗十二代祖誠之佐理功臣云竝功減一等各杖七十收贖奪告身二等李祉源十代祖石亨佐理功臣寧城君五寸親云功議各減一等杖六十收贖奪告身一等之意敢啓傳曰知道皆已罷職公律擧行
정조 14년
掌令崔景岳疏曰伏以臣於日前猥陳蒭蕘之說而惟我聖上克恢虛受之量十行批旨逈出尋常眇末賤品何以得此於君父仰感殊眷俯激微衷臣雖退塡丘壑豈有餘憾哉第臣素患關格之症越添於換節之際調將失宜毒感兼發見方委頓床玆全廢食飮顧此病情時月之內實無起動之望今日陪班亦未進參而況此見職之一向虛縻病裏惶悶如添一病玆不得不略控短章疾聲呼籲伏乞聖慈俯垂諒察亟許鐫遞俾得以安意調治不勝幸甚臣於目下一事有不勝駭惋者玆敢附陳惟聖明垂察焉藝苑掄揀自古稱參下極選必也人望才華允合公議然後方可擬議而乃者都堂會圈或出循私或至違式圈事纔完物情大駭是豈淸朝愼簡之意哉主圈之大僚拘於格例雖不得請譴而至於參坐之諸堂竝施譴罷之典亟命改圈以重翰選焉云云答曰省疏具悉翰薦之爲圈出於祛堂私之聖意忽於圈選又如是云云今則改圈爲三望然後方可愜於爾心乎旣曰循私又曰違式凡事甲者之稱公者乙者則稱私此一款固不足索言所謂違式云云又何所指諸堂譴罷之說姑捨是無難侵斥大臣爾事萬萬駭然付之不欲激成之科原疏則賜批施以譴削之典所請竝不允
정조 14년
吏曹參判具庠疏曰伏以酌獻展禮聖慕克伸玉體勞動回鑾萬安臣民欣悅曷有甚極臣於早朝爲參陪扈三堂齊待矣忽然政府下隷突入於前捽拽隨廳書吏責出號牌喧聲狼藉蓋以臣等之詣班後於大臣故文臣有摘來號牌之令而下隷作憑藉紛亂之擧也臣目見其狀不勝駭然高聲呵責曰摘一號牌何如是亂雜此乃上司下輩作弊之一端固已可惡況於卿宰齊會之座放恣至此汝爲何等漢也仍令曹隷考其號牌則又擠却曹隷而去未幾大臣使下隷分付於臣曰吏參不可參班臣乃擡厚顔而退矣噫百室齊到然後大臣就位卽班聯之例而臣之未能先於大臣臣之罪也臣固可愧不可怒而臣之所以嚴呵府隷者卽以其作拿初非有激而發也事理固如此事件又各異衆目所覩臣安敢誣也大臣非不尊重而朝廷亦貴禮敬果然大臣聞此事狀則致責府隷未爲不可而今反不究委折偏聽下隷至有不可參班之言何也設使臣有激而然請罪臣身可也推治臣隷可也乃以見過於大臣至令不參於陪蹕者誠未知其輕重之如何而此亦臣言行素輕不能相孚之致尙復誰咎哉班行之中逢此擧措實無面目可廁周行本來匪分之職每有盤礴之愧到今情勢蹲仍無路況臣旣書進字於隨駕而忽無影響事極惝怳雖以日月之明有所未盡俯燭則私心惶蹙益無容措敢入自訟之章仰瀆崇嚴之下伏乞聖明俯賜諒察亟許鐫斥以存體貌以靖私義千萬幸甚云云答曰省疏具悉以臺章之侵斥大臣才有處分而卿疏不踰刻又踵至卿事之駭然殆浮於臺臣近來大官之不尊由予敬禮未至而然而自卿宰以下凌侮若此則今之爲大臣不亦難乎疲乎卿之此疏決知出於言楚意越故欲起惹卿則施以譴罷之典
정조 14년
庚戌二月二十八日卯時上詣毓祥宮酌獻禮擧動入侍時都承旨徐邁修左承旨趙衍德右承旨李益運左副承旨申耆右副承旨洪聖淵同副承旨金履翼假注書沈象奎鄭文始記注官趙慶遠金鳳顯檢校直閣徐鼎修李晩秀檢校待敎金祖淳以次隨駕上具翼善冠衮龍袍乘輿出宣化門協陽門降輿乘輦由肅章門進善門出敦化門由景福宮前路至毓祥宮大門前降輦乘輿入齋室改俱遠遊冠絳紗袍至廟內行酌獻禮訖上入齋室改俱翼善冠衮龍袍命書傳敎曰宣禧宮展拜時百官行禮置之又命書傳敎曰東西班押班監察拿處又命書傳敎曰是日酌獻起感於舊甲之重回先朝下敎尙以戊戌之重回何以堪過爲敎是歲之回薄聖孝寓慕爲何如本宮私親贈領議政家明日遣官致祭都摠管崔東岳閫帥及當窠守令中瓜近人作窠今日令該曹口傳擬入使之當日謝恩少頃乘輿出宮大門由挾路至宣禧宮降輿入宮展拜訖敎曰懿昭廟及藏譜閣御容奉安處展拜時百官行禮置之乘輿出宮大門詣懿昭墓展拜訖少頃上乘輿出墓大門降輿乘輦由景福宮前路至月城尉主第駐輦敎申耆曰挾輦軍作門金頤柱使之入侍賤臣承命出傳與之偕入上敎頤柱曰近來病勢果已差勝否頤柱曰近得少差僅爲房闥出入矣上敎刑參魯永曰頃者所下御詩知已賡次入送喉院仍命頤柱先退命書傳敎曰周甲日錫宴賜詩而以其衰老不得延接進箋時緣擾又未見之駕至主第召見輦路先朝外孫豈比於外朝諸臣乎向欲陞秩而未果行副司直金頤柱知中樞令該曹加設單付使之謝恩貴主主第遣儀賓明日致祭祭文當製下以次分付仍前詣至敦化門下標信解嚴由進善門肅章門至協陽門降輦乘輿入宣化門還內諸臣以次退出
정조 14년
庚戌二月二十八日申時上御重熙堂左承旨入侍時左承旨趙衍德假注書沈象奎記注官趙慶遠金鳳顯以次進伏訖上曰旬題試券入之上曰今日金魯永牽馬下人果不救乎衍德奏曰以路中入侍有命疾馳之時以至氣塞云而其回甦與否未及聞知矣命退諸臣以次退出
정조 14년
庚戌二月二十八日酉時上御重熙堂坐直承旨入侍時左承旨趙衍德假注書沈象奎記注官趙慶遠金鳳顯檢校待敎金祖淳以次進伏訖以忠淸監司黃澗縣監申光儀身死狀啓上曰使在院承旨以令該曹口傳差出書出可也賤臣承命出分付命退諸臣退出
정조 14년
都承旨徐邁修坐左承旨趙衍德坐右承旨李益運坐左副承旨申耆坐直右副承旨洪聖淵坐直同副承旨金履翼坐注書徐有聞病一員未差假注書沈象奎仕李海隣仕直事變假注書柳師模仕
정조 14년
傳于洪聖淵曰禮房承旨馳詣宗廟景慕宮奉審摘奸以來先蠶壇一體奉審摘奸以來
정조 14년
金履翼啓曰大司憲李聖圭執義宋銓掌令金熙采持平朴奎淳李儒修牌不進掌令一員未差監察茶時之意敢啓傳曰知道
정조 14년
徐邁修啓曰假注書李海隣時無職名令該曹依例付軍職冠帶常仕何如傳曰允
정조 14년
傳于徐邁修曰右承旨左副承旨入侍
정조 14년
以尙衣院進上單子傳于徐邁修曰慈殿水剌所用盤品着漆如是不精提調從重推考郞廳先汰後拿下吏令攸司嚴校照律
정조 14년
以京畿監司狀啓薦新生蛤限內不得封進惶恐待罪事傳于徐邁修曰勿待罪事回諭
정조 14년
以監事蔡濟恭命招不進藝文提學洪良浩奎章閣提學鄭民始弘文提學徐有隣知春秋鄭好仁洪良浩李獻慶同春秋徐鼎修奎章閣直提學金憙金載瓚等牌不進推考傳旨傳于徐邁修曰旣有筵敎必當聞知本事姑無論外面觀之此非黨私之舊習而何今日朝廷雖無紀綱此等舊習之彌縫誠恢恢雖不必過費聲氣而目下光景亦不可一向任置昨日臺疏猶謂之萬萬不緊則今日如弘文提學內閣提學之無情勢者重臣吳載純一人外亦皆隨衆違牌萬萬寒心雖以應試人言之俄筵亦有下敎使之分付者何必登諸文字乎違牌諸臣牌去來竝勿施仍以前牌催促設有情勢者考試然後當有商量自大臣命招違牌勿爲呼望被遠人以渠輩處義言之旣有沈勗之李廷烈等因特敎遭彈後冒赴之已例亦皆詳敎於入侍承宣使之卽爲來待待來待仍爲詣閤
정조 14년
申耆啓曰卽者議政府錄事來言左議政蔡濟恭以爲屢飭之下承膺無路泥首禁門之外伏乞嚴誅云仍納命召何以爲之敢稟傳曰承史侍衛詣閤已久勿待命卽爲入侍事遣史官傳諭仍傳命召
정조 14년
傳于申耆曰次對進定於今日
정조 14년
申耆啓曰今日次對兩司常爲進參除在外外未肅拜呈告人員竝卽牌招何如傳曰允
정조 14년
申耆啓曰問啓事命下矣問于知春秋洪良浩鄭好仁李獻慶等處則以爲臣等猥忝館銜隨忝圈事臺論峻發謂以循私違式至請譴罷則臣等溺職僨事之罪無以自解人言深緊廉防難壞抗顔冒進益增無忌之罪故洊召之下斷無承膺之路來伏闕外恭俟重勘矣伏承問啓之命惶懍震越不知所達云矣敢啓傳曰旣有登筵後商量之敎則當初逡巡伊後懸牌萬萬未安從當入侍後下敎而其中知春秋洪良浩姪當入場叔豈考券自初圈坐嫌不可否云許遞前望單子入之待下批牌招
정조 14년
知春秋前望單子入之李文源落點
정조 14년
傳于徐邁修曰春秋館堂上中時帶文任人許遞前望單子入之待下批牌招察任
정조 14년
藝文提學前望單子入之吳載純落點
정조 14년
傳于徐邁修曰藝文提學吳載純同春秋徐鼎修先參班後謝恩
정조 14년
以奎章閣提學鄭民始罷職傳旨傳于申耆曰今則事皆妥帖且於昨日臺批有不欲激成之敎此等事莫若速卽究竟此傳旨勿施
정조 14년
吏曹口傳政事檢閱單丁若鏞
정조 14년
金履翼以刑曹言啓曰因尙衣院進上單子盤器着漆不精下吏令攸司嚴杖照律事命下矣當該執吏書吏張泰謙嚴杖六十度後取考律文則大明律造作不如法條有曰凡造作不如法者笞四十其應供奉御用之物加二等杖六十制書有違條有曰凡奉制書有所施行而違者杖一百名例云二罪俱發以重者論張泰謙依此律勘處何如傳曰允
정조 14년
金履翼以刑曹言啓曰當該司鑰令攸司科治事命下矣司鑰尹昌烈係是出身移禁府處之何如傳曰渠輩何必移送更勿煩稟可也
정조 14년
申耆以義禁府言啓曰黃海道徒流案中豐川府徒三年定配罪人崔重敎緣坐安置罪人心吉等移配道內稍實邑椒島鎭緣坐爲婢罪人奉順永人等移配道內罪人所無島事命下矣崔重敎道內白川郡移配而仍前罪目依例發遣府書吏自豐川府執捉仍今押送心吉延安府移配安置奉順永人長淵縣白翎鎭移配爲婢竝仍前罪目令刑曹押送于各其配所何如傳曰允
정조 14년
左議政蔡濟恭箚曰伏以臣於昨夜伏見前掌令崔景岳疏批始知以都堂翰圈厚招人忌矣噫臣之苦心對揚者保合大和之聖意也極意遴揀者妙年登用之才俊也又況均齊方正庶不負平天下之要道而世路難平人欲無限其所云循私違式者雖未知其所循者何私所違者何式而其心之只在於厮壞圈事可以推之一圈之成不成顧何足道而臣實爲世道慨歎也雖然主圈者臣也侵斥若是備至臣何可抗顔於三事之列乎纔違命招敢陳短箚伏乞亟降威罰以重臺言焉臣繼伏見前參判具庠疏批其全本雖未得見而可想其以昨日班行事爲先發之計也凡有動駕嚴皷下則東西班預爲齊整待二嚴下大臣始爲出坐朝儀從古然矣近來國綱無處不解大臣雖出班次卿宰慢不動聞大駕將至暫伏路傍臣於數十年前未嘗見朝儀之若是無統也昨日動駕之際令禮都監預整東西班行二嚴之後臣始出坐則卿班之有軺床而虛其位者尙有三四臣使錄事摘發而囚其吏吏曹參判具庠晩始緩出唱政曹吏摘取政府隷捉囚曹吏者之號牌以去臣始焉不信招政曹吏問之則答以參判分付如此矣如是査問之際東西班無不聞之焉可誣也嗚呼國之爲國紀綱是已上不能束下下以之凌上是無紀綱無紀綱而能國者臣未之聞也翼成公黃喜之坐政府拿入戶部尙書尙矣雖不可望自設政府以來四百年未聞有如許駭異之擧也臣分付政府吏曰待明朝登筵當論勘吏參不可坐班行退去宜矣事實如此在庠道理固當屛伏俟勘而乃反汲汲陳疏爲晏然自脫之圖何其不自反之甚也聖批嚴峻雖命譴罷臣未知譴罷等罰可以整頓已頹之綱耶箚成之後召牌又降賓對有命而顧臣情勢之不可蠢動如右所陳百爾思量萬無趨簉之路臣罪至此實合萬殞益不勝戰慄俟譴之至取進止答曰省箚具悉卿懇圈事之如許由於偏私舊習畢竟妥帖特在一號令間事違牌諸堂皆已承召以卿之尋箚引義應試諸人到闕下尙無動靜卿須安心造朝至於具庠事觀於卿箚益知其所不知卿箚中未知譴罷等罰可以整頓已頹之綱耶云者誠然誠然待卿登筵當有加等處勘竝須諒之仍傳曰此批答遣史官傳諭賓筵諸宰來會已久卿須卽爲造朝事一體傳諭
정조 14년
副校理申獻朝疏曰伏以臣俄以崔景岳譴削之命還收事略陳短疏屢呈喉院終爲見阻顧其言則雖似草率原其心則實出憂愛其在惟允之地者阻搪至此抑何故也實爲朝廷惜之也臣旣在言事之地而陳言事之疏政院不以言事待之則臣亦豈可以言責之官自處玆敢冒入文字徑出禁扃伏乞聖慈俯垂鑑諒亟降威罰治臣擅離之罪以肅朝綱焉傳于申耆曰此是因特敎勿捧則徑出何義原疏還給牌招入直
정조 14년
左副承旨申耆疏曰伏以臣卽伏見副校理申獻朝徑出疏本則以俄者到院之疏請收前掌令崔景岳譴削之命而屢呈喉終始見辭至加阻搪之目臣滿心慙恧無地自容坐直僚員旣在試所臣獨留院遭此非斥事當引義徑出而門鑰已下轉動無路玆敢陳短章仰請威罰伏乞聖明俯垂諒察特賜鐫免以謝人言以靖私義千萬幸甚傳曰此是因特敎勿捧則自引何義原疏還給